Pennad imbannet é « La Dépêche du Midi » a zisul treménet, 7 er  miz gever 2006.    René-Victor Pilhes :      LABOURAD HEMB BOUD SKLAV    En 31 er miz En Avent 2006, Bata en-des prennet é zorieu. En uzin e oa  deg ha tri-ugent vlé. Gobér e ré boteu eid 15 euro. Pe ind e zo 5  euros é China. Ha breman paot mad a bennadeu e dremén étaldein hag e  lar en oll vad groeit ag ar bedekaad, arguzennet, ha der liésan e  laka de gréd é vehé er guir geté. É guirioné ind en-des bihanet  er hogn de uéled en dra : hebken ekonomik ha guérhel, én ur lakaad  de zéieu guélloh goulenn diéz er heulieu sokial ér Huh-Hiol ag er  fenomen-sé kaled, dreistordinér, herruz. Ni oèr penaoz é kerh er  bedekaad ha penaoz e gresk, med dén erbed ne ginnig ket demb un idé  sklér diar er bed é ganei tro-dro 2030 pé 2040…..    Experted patentet e zisk demb penaoz grès er bedekaad er paourenteh zo  bet bihannoh de beb léh ér bed, ha penaoz ne vo boud mui. Betag en  déi eüruz er hapitalism-man glan ha kaled, e réei er mad-éz den  oll er chomérion ag er bed. Aman, ekstrapolan un tammig mennozieu  en experted.  Leùin int nesen é ta broieu « braz » neùé, e gresk berped ha  kriù, e zastum édan ou bannieloù miliardoù goazed ha merhied  dibasiant guellaad ou stad, lonkérion lipouz enerji ha danùeu ketan,  én ou bro med eùé betag er veingleu vihanañ é dan en Afrik, er  puns bihanañ éoul-douar.    Er vroieu « braz »-sé neùé zou de schuér China, Indez, Brazil,  ha « tigred » en Azia, hag arall… Ou produieu ged priz izél  alouba marhadeu er vroieu kresket endew, ou dorn labour hag e  laboura taer e blij kalz den investissérion, ou yalheu e zou lein,  hag é giz-sé ind e hell prénein ur bern  antreprizeu den  estranjérion, ha ket er ré bihanañ (Mittal-Arcelor).    Èl-sur, nint ket imbourhérion en Droèdeu en Dén, nag én ou bro,  nag ér broioù arall. Perag é vehent ? Ind ou-des komprennet a-uerso  eh es diktatérion vad ha diktatérion fall, hrevé ou intereseu.    An demokrated hag e laha ur Milošević pé ur Saddam Hussein, e zou  hegarad ged an tiran islamour hag e laha er grechénion du ér Soudan,  hag ind ou-des lakeit Pinochet merùel én é uélé de mar a deg ha  peùar-ugent vlé. Rah en traou-sé zou banal kenañ hag asantet  éz.    Pobleu er broioù-sé « braz » neùé zou devéad 150 vlé arleh  er labourérion lisansiet a v/Bata neb ou-des bet tadeu, tadeu-goh hag  hendadeu ou-des emgannet taer eid skrapein en droedoù diazel staged  doh er labour : éreu, yéhed, vakansoù, hag arall.    En arben ag en droedoù-sé é tal(v) er houbl boteu 15 euro é  Mozelle. En arben néma ket en droèdoù-sé é tal 5 euro é China.    Ar gemenn uir laret den dud gopret ér hornog, ha spis de dud  Bro-Gall, bro en emgannoù sokial né ket : dihunet ha kavet én-dro  plijadur ar labour groeit mad, guelleit hou rantabilitét, asantet boud  disket. Né ket. Er gemenn zou :  Dilaosket en droèdeu-sé dastumet ged en amzér hir, hag e zou ken  ponnér àr or hargeu hag or prizeu, dilaosket en droèdeu-sé ha hui  vo « kompetitiv », kevérérion mad. Na rahuizet ket ar péh zo  bet asantet ged ar Chiniz, an Indiz, ar  Vrazilianed, é mod arall hui  yéi de burèu tud dilabour.    Guéled ha studiein madeu ur blanetenn ekonomik bedekeit éz é  dhobér de beb unan, né ket afér boud gouizieg pé expert  brudet.    Med boud ar pennkaoz politikel un dismantrereh hag an droèdeu sokial  hag e zo inour or republikeu abaoé é voé saùet an hani getan, e  vehé risklein taoleu goall-amzér goall-nerh. Diarnéhi, é red  chonjet mad. »    .